D Grofe vu Zollre cha mer syt em 11. Jorhundert sicher noowyse. E Abstammig vum schwebische Gschlächt vu dr Burchardinger isch im alte Schriftdum vylmol vermuetet wore, mer cha s aber nit belege. Aafangs 13. Jorhundert het si s Gschlächt in e schwebischi un e fränkischi Linie deännt. Di fränkisch Linie, wu d  Burggrofschaft Nürnberg ghaa het, isch speter zue Churfirschte vu Brandeburg ghobe wore. Hauezollre-Semmerenga het bis anne 1808 zum Schwebische Rychskrais zellt.